|  |
| --- |
| **Rīgas bērnu un jauniešu centra**  **''Auseklis''** |
| (interešu izglītības iestādes nosaukums)  **pašnovērtējuma ziņojums** |

**Rīga**

|  |
| --- |
|  |
| (vieta, datums skatāms laika zīmogā) |

2023./2024.m.g.

1. **Izglītības iestādes darbības un izglītības programmas īstenošanas kvalitātes mērķi un to sasniegšanas izvērtējums** 
   1. Izglītojamo skaits un īstenotās interešu izglītības programmas (turpmāk – Programmas) 2023./2024.m.g. izglītības iestādē (turpmāk – Iestādē)

|  |  |  |  |
| --- | --- | --- | --- |
| Programmu joma saskaņā ar Valsts izglītības informācijas sistēmas (turpmāk - VIIS) datiem | Īstenošanas vietas adrese  (ja atšķiras no juridiskās adreses) | Izglītojamo skaits Programmās saskaņā ar VIIS datiem  (uz 01.10.2023.) | Programmu skaits |
| Kultūrizglītība, Deja | Mežciema iela 41, Rīga, LV-1079  Grostonas iela 5, Rīga, LV-1013 | 251 | 2 |
| Kultūrizglītība, Mūzika |  | 32 | 1 |
| Kultūrizglītība, Radošās industrijas |  | 50 | 3 |
| Kultūrizglītība, Vizuālā un vizuāli plastiskā māksla | Mežciema iela 41, Rīga | 304 | 10 |
| Sporta interešu izglītība, Individuālie sporta veidi | Vizlas iela 1, Rīga  Imantas iela 11a, Rīga,  Brīvības gatve 333, Rīga  Aspazijas bulvāris 5, Rīga | 685 | 14 |
| Sporta interešu izglītība, Galda spēles |  | 11 | 1 |
| Sporta interešu izglītība, Tehniskie sporta veidi | S.Eizenšteina iela 4, Rīga, | 34 | 2 |
| Tehniskā jaunrade, Auto modelisms |  | 30 | 1 |
| Tehniskā jaunrade, Konstruēšana un tehniskā modelēšana |  | 43 | 1 |
| Tehniskā jaunrade, Datorapmācība |  | 43 | 2 |
| Vides interešu izglītība |  | 30 | 2 |
| Citas izglītojošas programmas |  | 89 | 2 |
| **Kopā** | | 1602 | 41 |

izglītojamo skaits (fiziskās personas) Iestādē 01.10.2023.: 1115

\* Var papildināt ar diagrammu

* 1. Pedagoģiskā personāla (tajā skaitā atbalsta personāla) nodrošinājums Iestādē:

|  |  |  |  |
| --- | --- | --- | --- |
| Nr.  p.k. | Informācija uz 01.10.2023. | Likmju skaits | Personu skaits |
| 1 | **Programmu īstenošanā iesaistīta pedagoģiskā personāla skaits (kopā):** |  |  |
| 2 | * no tiem interešu izglītības pedagogi | 17.076 | 34 |
| 3 | * no tiem koncertmeistari | 1.461 | 2 |
| 4 | **Cita pedagoģiska personāla skaits iestādē (kopā):** |  |  |
| 5 | * no tiem direktors | 1 | 1 |
| 6 | * no tiem direktora vietnieks | 2 | 2 |
| 7 | * no tiem izglītības metodiķis | 2 | 2 |
| 8 | * no tiem pagarinātās dienas grupas skolotājs | 0 | 0 |
| 9 | * cits (nosaukt) | 0 | 0 |
| 10 | **Atbalsta personāls kopā (zemāk uzskaitīt amata nosaukumus):** |  |  |
| 12 | - Medicīnas māsa | 1 | 0 (vakance) |

* 1. Iestādē noteiktie izglītības kvalitātes mērķi 2023./2024.m.g.:

|  |  |  |  |
| --- | --- | --- | --- |
| Nr.  p.k. | Kvalitatīvais / kvantitatīvais indikators vai Noteiktie rādītāji | Noteiktais/Plānotais rādītājs | Sasniegtais rezultāts *(līdz 31.08.2024.)* |
| 1. | **Mācību programmu īstenošanas kvalitāte:** | | |
| 1.1. | Tematiskā plāna izpilde, pēctecība, starpdisciplinaritāte, vispārējās izglītības satura integrēšana, caurviju prasmju attīstīšana, karjeras izglītība | Integrēt Iestādes tematisko plānu, programmu saturā tēmas, kas būtu tieši attiecināmas uz pēctecību, caurviju prasmju pilnveidošanu un karjeras izglītību. Turpināt atbalstīt pedagogus dažādu pasākumu organizēšanā un aicināt ieviest jaunas aktivitātes, izmantojot mūsdienu tehnoloģijas. | Trīs interešu izglītības programmas, kuras šajā mācību gadā tiek aktualizētas, tematiskajā plānā ir papildinātas ar tēmām par caurviju prasmju integrēšanu nodarbībās un karjeras izglītību.  Pedagogi ar pulciņa audzēkņiem aktīvi apmeklē dažādas izstādes, muzejus, dodas tematiskos pārgājienos, plenēros, pilnveidojot zināšanas par tehnoloģiju pielietojumu ik dienas nodarbībās, tiekas ar populāriem sportistiem. |
| 1.2. | Iestādes noteiktie kvalitātes rādītāji audzināšanā, pilsoniskā līdzdalība (tai skaitā personības izaugsmes un karjeras izglītības jomā) | Programmu satura apguvē pievērst uzmanību izglītojamo pilsoniskai audzināšanai, kas vērsta uz personīgo izaugsmi un karjeru. | Audzēkņi piedaloties dažādos konkursos, izstādēs, sacensībās, festivālos un citās aktivitātēs Iestādē, Latvijā un ārzemēs pilnveido, nostiprina personības izaugsmi, iepazīstot daudzveidību karjeras izglītībā. Tiek pievērsta īpaša uzmanība savstarpējai cieņai, cieņai pret citu darbu, vēlmēm, vajadzībām. |
| 1.3. | Jaunrade un mūsdienīgu tehnoloģisku risinājumu ieviešana un izmantošana | Nodrošināt mācību telpas ar interneta pieslēgumu, datoriem, printeriem, projektoru, savienot tīklā un pievienot printeriem un papildināt 3-D printeru klāstu un Iestādes telpās un gaiteņos nodrošināt WiFi. | Visas Iestādes mācību telpas, aktu zāle, spoguļu zāle, nodrošinātas ar interneta pieslēgumu, nodrošinot skolotāju vajadzības, katrā mācību telpā ir 1 vai 2 datori (portatīvais un/vai stacionārais), piecas mācību telpas nodrošinātas ar stacionāriem projektoriem, spīdveja pulciņa audzēkņiem iegādāti jauni motocikli, STEM jomas pulciņiem iegādāts 3D printeris. Iestādē darbojas WiFi. |
| 1.4. | Atbalsts talantīgajiem, bērniem ar specialām vajadzībām | Apkopot un pilnveidot informāciju par izglītojamajiem, kam tiek sniegts individualizēts atbalsts, vērtēt atbalsta efektivitāti.  Veikt monitoringu par bērnu ar speciālajām vajadzībām integrēšanu Iestādes interešu izglītības programmās. | Pedagogi aptaujā norāda, ka talantīgajiem audzēkņiem tiek nodrošināts individuāls darbs, papildus uzmanība tiek pievērsta personīgam atbalstam, tiek izstrādāti individuāli plāni, tiek doti grūtāki uzdevumi atbilstoši spējām.  Aptaujā par bērniem ar speciālām vajadzībām pedagogi norāda, ka bērni tiek integrēti parastās grupās, tiem tiek pievērsta lielāka uzmanība un doti uzdevumi atbilstoši izglītojamo spējām. Keramikas un Friziermāksla, stils un mode pulciņu programmas ir izstrādātas tieši bērniem ar speciālajām vajadzībām. |
| 1.5. | Grupu piepildījums un noturīgums | Interešu izglītības pedagogam ikdienā sekot grupu piepildījumam, rūpēties par sistemātisku pulciņu darbu atspoguļojumu Iestādes telpās, tīmekļvietnē, Facebook, Instagram un citos sociālos tīklos, medijos, aktīvi organizēt un piedalīties dažādās aktivitātēs, lai nemazinātos un noturētos audzēkņu skaits grupās, kā arī piesaistīt jaunus izglītojamos. | Sistemātiski sociālajos tīklos reklamēti pulciņi, kuriem ir brīvas vietas pulciņos, kas vainagojās panākumiem un grupas tika piepildītas. Sistemātiski atspoguļotas pulciņu aktivitātes un audzēkņu sasniegumi, kas patīk ne tikai pašiem izglītojamajiem, bet arī vienlaikus tiek popularizēts Iestādes darbs. Visi interešu izglītības pedagogi aktīvi iesaistās un organizē dažādu jomu aktivitātes Iestādē, Rīgā. Aktīvākie pedagogi to dara Latvijā un ārzemēs ar pulciņu audzēkņiem, kas arī nostiprina noturīgumu pulciņā. |
| 1.6. | Citi kvalitātes rādītāji | Sistemātiski meklēt pedagogus, kas piedāvātu mūsdienīgas un aktuālas interešu izglītības programmas. Censties nodrošināt pedagogus ar moderniem mācību līdzekļiem un tehnoloģijām, iespēju robežās atbalstīt pedagogu iniciētu aktivitāšu organizēšanu Iestādē, Latvijā un ārzemēs. Iesaistīties projektos. | Ar jaunu pedagogu piesaisti ir sarežģītāk, šajā mācību gadā tika pieņemti divi pedagogi esošajās programmās un atvērtas trīs jaunas programmas (Keramika, dizains, tehnoloģijas, galda spēles un lego).  Dalība Valsts finansētās nometnes projektā “Atbalsts Ukrainas un Latvijas bērnu un jauniešu nometnēm” un organizējām pasākumu “Ģimenes dienas sporta svētki “Sporto ar mani!””, kuru atbalstīja Rīgas valstspilsētas pašvaldības Izglītības, kultūras un sporta departaments (turpmāk – RVP IKSD). |
| 2. | **Konkursi, skates, sacensības (turpmāk – Pasākumi) Programmas ietvaros:** | | |
| 2.1 | Organizēto Pasākumu skaits | Kultūrizglītība 3  Sporta interešu izglītība 8  Vides interešu izglītība 2  Citas interešu izglītības programmas 0  Tehniskā jaunrade 3 | *Skat.1.diagrammu* |
| 2.2 | Dalība citos organizētos Pasākumos (skaits) | Kultūrizglītība 45  Sporta interešu izglītība 130  Vides interešu izglītība 2  Citas interešu izglītības programmas 1  Tehniskā jaunrade 25 | *Skat.2.diagrammu* |
| 2.3 | Izglītojamo skaits % no kopējo izglītojamo skaita, kuri piedalās Pasākumos | No jomu kopējā izglītojamo skaita:  Kultūrizglītība 48% (306 no 637)  Sporta interešu izglītība 45% (329 no 730)  Vides interešu izglītība 10% (3 no 30)  Citas interešu izglītības programmas 10% (9 no 89)  Tehniskā jaunrade 40% (46 no 116)  **43,26% (693 no 1602) (no kopējā izglītojamo skaita iestādē)** | *Skat.3.diagrammu* |
| 2.4. | Izglītojamo skaits % no kopējā izglītojamo skaita, kuri iegūst godalgotas vietas (iestādes, pilsētas, valsts, starptautiska mēroga) īstenotajos Pasākumos | No jomu kopējā izglītojamo skaita:  Kultūrizglītība 15% (96 no 637)  Sporta interešu izglītība 20% (146 no 730)  Vides interešu izglītība 5% (2 no 30)  Citas interešu izglītības programmas 5% (4 no 89)  Tehniskā jaunrade 20% (23 no 116)  **16,92% (271 no 1602) (no kopējā izglītojamo skaita iestādē)** | *Skat.4. diagrammu* |
| 2.5. | Citi kvalitātes rādītāji | Kultūrizglītība 95  Sporta interešu izglītība 35  Vides interešu izglītība 5  Citas interešu izglītības programmas 1  Tehniskā jaunrade 15 | *Skat.5.diagrammu* |

* 1. Iestādē noteiktie kvalitātes mērķi 2024./2025. mācību gadā:

|  |  |  |
| --- | --- | --- |
| Nr.  p.k. | Kvalitatīvais / kvantitatīvais indikators vai Noteiktie rādītāji | Noteiktais/ Plānotais rādītājs |
| 1. | **Mācību programmu īstenošanas kvalitāte:** | |
| 1.1. | Tematiskā plāna izpilde, pēctecība, starpdisciplinaritāte, vispārējās izglītības satura integrēšana, caurviju prasmju attīstīšana, karjeras izglītība | 4.izglītības pakāpes un 5.izglītības pakāpes pulciņu audzēkņiem veikt iekšējo monitoringu par karjeras izglītību, aicināt ieviest jaunas aktivitātes, kas ļautu jauniešiem izprast dažādu profesiju un arodu īpatnības un nianses.  Turpināt atbalstīt pedagogus dažādu aktivitāšu organizēšanā, kas tiek papildināti ar caurviju prasmju attīstīšanu. |
| 1.2. | Iestādes noteiktie kvalitātes rādītāji audzināšanā, pilsoniskā līdzdalība (tai skaitā personības izaugsmes un karjeras izglītības jomā) | Turpināt darbu pie karjeras izglītības jautājumu iekļaušanas interešu izglītības programmās un aktivitātēs(plānotais aktualizējamo programmu skaits 7-10 dažādu jomu programmas), veikt iekšējo monitoringu un datu apkopošanu. |
| 1.3. | Jaunrade un mūsdienīgu tehnoloģisku risinājumu ieviešana un izmantošana | Iespēju robežās turpināt papildināt pulciņu materiāli tehnisko bāzi izmantojot jaunus inovatīvus rīkus, metodes un tehnoloģijas.  Jaunu datorprogrammu iegāde pulciņu darba nodrošināšanai. |
| 1.4. | Atbalsts talantīgajiem, bērniem ar specialām vajadzībām | Veikt monitoringu par bērnu ar speciālajām vajadzībām integrēšanu interešu izglītības programmās. Pievērst lielāku uzmanību un akcentēt talantīgo audzēkņu atbalsta mehānismus, pielietojot arī jaunākās tehnoloģijas un mācību līdzekļus. |
| 1.5. | Grupu piepildījums un noturīgums | Turpināt popularizēt pulciņu darbu sociālajos tīklos, strādāt pie jaunu audzēkņu piesaistīšanas mehānismiem. Organizēt un piedalīties dažādos pasākumos Iestādē, Latvijā un ārzemēs. |
| 1.6. | Citi kvalitātes rādītāji | Papildināt Iestādes pulciņu klāstu ar STEM programmām, jaunākām tehnoloģijām, inovatīviem un mūsdienīgiem mācību līdzekļiem. |
| 2. | **Konkursi, skates, sacensības (turpmāk – Pasākumi) Programmas ietvaros:** | |
| 2.1 | Organizēto Pasākumu skaits | Kultūrizglītība 5  Sporta interešu izglītība 10  Vides interešu izglītība 2  Citas interešu izglītības programmas 1  Tehniskā jaunrade 4 |
| 2.2 | Dalība citos organizētos Pasākumos (skaits) | Kultūrizglītība 50  Sporta interešu izglītība 135  Vides interešu izglītība 5  Citas interešu izglītības programmas 2  Tehniskā jaunrade 25 |
| 2.3 | Izglītojamo skaits % no kopējo izglītojamo skaita, kuri piedalās Pasākumos | No jomu kopējā izglītojamo skaita:  Kultūrizglītība 48%  Sporta interešu izglītība 48%  Vides interešu izglītība 15%  Citas interešu izglītības programmas 15%  Tehniskā jaunrade 45%  **45% (no kopējā izglītojamo skaita iestādē)** |
| 2.4. | Izglītojamo skaits % no kopējā izglītojamo skaita, kuri iegūst godalgotas vietas (iestādes, pilsētas, valsts, starptautiska mēroga) īstenotajos Pasākumos | No jomu kopējā izglītojamo skaita:  Kultūrizglītība 20%  Sporta interešu izglītība 20%  Vides interešu izglītība 5%  Citas interešu izglītības programmas 5%  Tehniskā jaunrade 25%  **20% (no kopējā izglītojamo skaita iestādē)** |
| 2.5. | Citi kvalitātes rādītāji | Kultūrizglītība 95  Sporta interešu izglītība 40  Vides interešu izglītība 5  Citas interešu izglītības programmas 3  Tehniskā jaunrade 15 |

1. **Informācija par Iestādes darba prioritātēm**
   1. 2023./2024. mācību gada Iestādes darba prioritātes, tajā skaitā audzināšanas darba prioritātes, un sasniegtie rezultāti:

|  |  |  |  |
| --- | --- | --- | --- |
| NPK | Iestādes plānā noteiktā prioritāte | Sasniedzamie rezultāti | Norāde par uzdevumu izpildi (sasniegts/daļēji sasniegts/nav sasniegts) un komentārs |
| 1. | Piesaistīt jaunus pedagogus un esošo pedagogu profesionālo prasmju un iemaņu pilnveidi. | Atbalstīt pedagogu pilnveides kursu apmeklēšanu, atbalstīt inovatīvo tehnoloģiju pielietošanu.  Nodrošināt Iestādes datortīklu funkcionalitātes modernizāciju, attīstību un pilnveidi. 3D konstruēšanas un datorgrafikas pulciņu pilnvērtīgai darba organizācijai iegādāties 3D printerus. | Sasniegts  Darbu Iestādē uzsāka 2 jauni pedagogi, pedagogi apmeklēja dažādus pilnveides kursus, dalījās savā pieredzē, organizēja izstādes u.t.t. STEM jomu pedagogi apmeklēja prototipēšanas u.c. kursus.  Sasniegts  Visās mācību telpās ir pieejams internets, visas mācību telpas nodrošinātas ar portatīvajiem vai stacionārajiem datoriem, kas savienoti vienotā tīklā, 2-16 telpā jauns stacionārais projektors ar ekrānu, iegādāts 3D printeris. |
| 2. | Paplašināt sadarbības partneru loku, kas ļautu popularizēt Iestādi un interešu izglītības programmas. | Veidot stabilu sadarbību ar tuvākajām apkaimju biedrībām un iestādēm, piedaloties un organizējot kopīgus pasākumus.  Sistemātiski publicēt informāciju sociālajos tīklos un Iestādes tīmekļvietnē, apmainīties ar informāciju ar sadarbības partneriem.  Regulāri Iestādē organizēt dažādu jomu pasākumus. | Sasniegts  Iestādes pedagogu un pulciņu audzēkņu dalība Teikas un Juglas apkaimes svētkos.  Publicitātes video izveide par Iestādi sadarbībā ar Rīgas Tālmācības vidusskolu,  Nometnes organizēšana Valsts finansētā nometņu projektā “Atbalsts Ukrainas un Latvijas bērnu un jauniešu nometnēm”.  Sadarbībā ar RSAC “Teika” izglītojamajiem tika organizētas iepazīšanās nodarbības, Iestādes izglītojamo radošo darbu ekspozīcijas RCB filiālbibliotēkās “Strazds”, ”Jugla”, “Avots”.  JSPA, ES Projekta “Redzēt ar sirdi!” aktivitātes - kartīšu darbnīcas organizēšana sadarbībā ar Rīgas Juglas vidusskolu.  Pasākumu organizēšana Iestādē. Latvijas republikas 105. Dzimšanas dienai veltīts skolēnu pilsoniskās līdzdalības projekta “Mana dažādā — vienīgā Latvija” ietvaros.  Dažādu jomu interešu izglītības pulciņu audzēkņu un pedagogu aktīva piedalīšanās pasākumos Latvijā un ārzemēs.  Mācību gada laikā Latvijas un Iestādes vārds skanēja 17 valstīs.  Sociālajos tīklos sistemātiski tiek publicētas visas Centra aktivitātes, informēti sadarbības partneri.  Pasākumi Iestādē tiek organizēti regulāri, vismaz 1-2 reizes mēnesī. |
| 3. | Pilnveidot informācijas apriti starp Iestādi un izglītojamo vecākiem. | Iesaistīt līdz 60% vecākus anketēšanā u.c. formās.  Pilnveidot saziņas formas ar vecākiem, kas pilnvērtīgāk sniegtu atgriezenisko saiti. | Daļēji sasniegts.  Turpināt darbu pie efektīvas un regulāras saziņas formas izveides ar izglītojamo vecākiem.  Šobrīd atgriezenisko saiti no vecākiem saņemam caur pulciņu skolotājiem, Iestādes pasākumos, individuālās tikšanās. |
| 4. | Veidot labvēlīgu vidi izglītojamajiem, materiālās bāzes papildināšanā, finanšu līdzekļu lietderīgā izlietošanā. | Iestādes visu telpu labiekārtošana un modernizēšana ar jaunākajām tehnoloģijām.  Iestādes darbu veikšana, ievērojot energopārvaldības sistēmas prasības.  Iegādāties divus 3-D printerus, uzstādīt karsto dzērienu un uzkodu automātus. | Sasniegts.  Iestādē visās mācību telpās ir ievilkts internets, 5 mācību telpās uzstādīts projektors ar ekrānu, visas mācību telpas nodrošinātas ar portatīviem vai stacionāriem datoriem. Spīdveja pulciņam iegādāti moderni motocikli.  Uzstādīts karsto dzērienu un uzkodu automāts.  Tiek ievērotas un pildītas energopārvaldības sistēmas prasības. |

* 1. Informācija, kura atklāj Iestādes darba prioritātes, tajā skaitā audzināšanas darba prioritātes, un plānotos sasniedzamos rezultātus 2024./2025. mācību gadā:

|  |  |  |
| --- | --- | --- |
| NPK | Iestādes plānā noteiktā prioritāte | Plānotie sasniedzamie rezultāti |
| 1. | Turpināt STEM, jaunāko tehnoloģiju pakāpenisku ieviešanu, papildināšanu Iestādē un modernu- mūsdienīgu materiālās bāzes nodrošināšanu, jaunu pedagogu piesaistīšanu un esošo pedagogu iesaisti, pielietot inovatīvas mācību pieejas, darba metodes un tehnoloģijas. | Ieviest Iestādē jaunas un paplašināt esošās STEM jomas programmas.  Iespēju robežās piesaistīt jaunus, motivētus pedagogus. |
| 2. | Pilnveidot kabinetu labiekārtošanu un audzēkņiem labvēlīgas vides veidošanu.  Atbalstīt pedagogus aktivitātēm Iestādē Rīgā, Latvijā un ārzemēs. | Iestādes telpu labiekārtošana un modernizēšana ar jaunākajām tehnoloģijām un inovatīviem mācību līdzekļiem.  Iestādes pedagogiem organizēt un piedalīties dažādās aktivitātēs. |
| 3. | Paplašināt sadarbību ar tuvākajām apkaimēm un sadarbības partneriem. | Veidot sadarbību ar tuvākajām apkaimju biedrībām un iestādēm, piedaloties viņu un organizējot kopīgus pasākumus, informēt un iesaistīt Iestādes pasākumos. |
| 4. | Pilnveidot informācijas apriti starp Iestādi un izglītojamo vecākiem, sadarbības partneriem. | Pilnveidot, stiprināt saziņas formas ar vecākiem, lai pilnvērtīgāk radītu atgriezenisko saiti.  Stiprināt sadarbību ar esošajiem sadarbības partneriem un iesaistīt Iestādes darbā jaunus pedagogus. |

1. **Elementu izvērtējums** 
   1. Elementa **“Administratīvā efektivitāte”** kvantitatīvais un kvalitatīvais invertējums:
      1. Pavērtēšanā izmantotās kvalitātes vērtēšanas metodes: *intervijas/fokusgrupu diskusijas/dokumentu analīze/situāciju analīze/tīmekļa vietnes izpēte.*

|  |
| --- |
| Izmantotās metodes- Iestādes tīmekļvietnes analīze, intervijas, situāciju analīze. |
|  |

* + 1. Elementa “Administratīvā efektivitāte” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Iestādes stratēģiskās, ikgadējās un ikdienas darba plānošanas sistēma un efektivitāte | Iestādes direktors kopā ar administrāciju, pedagogiem un darbiniekiem realizē iestādes stratēģiju, galvenos uzdevumus, ievērojot valsts un RVP IKSD prioritātes izglītībā.  Pedagogu aptaujas rezultāti liecina par to, ka Iestādē notiek operatīva informācijas nodošana, viss tiek plānots labi un savlaicīgi, tiek sniegta operatīva informācija par aktualitātēm, to apliecina 80% aptaujāto pedagogu.  Analizējot informāciju, Iestādes tīmekļvietnē, Facebook, Instagram kontos var redzēt, ka informācija par pasākumiem un aktualitātēm Iestādē tiek atspoguļota savlaicīgi, kas liecina par to, ka Iestādes darbībā ir dažādi pasākumi un aktivitātes, kas notiek regulāri. | Turpināt darbu pie Iestādes stratēģiskās un ikgadējās plānošanas sistēmas pilnveides, kas vērsta uz Iestādes izaugsmi un attīstību, ņemot vērā izglītības jomas prioritātes, aktualitātes, pārmaiņas.  Plānošanas posmā iesaistīt dažādas mērķa grupas.  Turpināt atbalstīt pedagogu iniciatīvas pasākumu organizēšanā. |
| Iestādes vadītāja, Iestādes darba, Programmas īstenošanas pašvērtēšanas kvalitāte un efektivitāte | Iestādes popularitāte un kvalitāte aug, par to liecina audzēkņu skaita pieaugums, kā arī interešu izglītības pulciņu grupu skaita palielināšanās. Sadarbības iespējas ar apkaimju kopienām rezultātā dod iespēju būt atpazīstamākiem plašākai pilsētas iedzīvotāju grupai.  Galvenie programmu kvalitātes izvērtējuma aspekti, ko pedagogi norāda aptaujās ir sekojoši:  Interešu izglītības programmu īstenošanā tiek novērtēti labās prakses piemēri, tiek atbalstīta interešu izglītības programmu pakāpeniska uzlabošanas stratēģija, iegādāti inovatīvi rīki, identificētas stiprās puses, kā arī izstrādāti plāni uzlabojumiem Iestādē. | Izstrādāt sistēmu, kas stiprinātu atgriezenisko saiti starp administrāciju un vecākiem.  Meklēt iespējas kā piesaistīt papildus finanšu līdzekļus interešu izglītības programmu atbalstam.  Izmantot iestādes darbinieku kvalitātes vērtēšanas metodes un izvērtēt pedagogu pašvērtējumus, kas nodrošina iespēju efektivizēt izglītības iestādes darbu.  Veikt regulāras izglītojamo, vecāku un darbinieku aptaujas par nepieciešamajiem uzlabojumiem un mikroklimatu iestādē, par nodarbību satura kvalitāti, komunikāciju vecāki-pedagogs, vecāki-administrācija, vecāks-pedagogs-administrācija, darbinieki-administrācija. |
| Personāla pārvaldības efektivitāte | Iestādes vadītāja ilgstoša darba pieredze nodrošina sekmīgu pārvaldību Iestādē, ko apliecina pedagogi aptaujas anketās.  Individuāla pieeja katram darbiniekam, individuālās konsultācijās skaidrojot darba uzdevumus, veicina darbinieku un iestādes vadītāja savstarpējo komunikāciju.  Iestādes personāls ir profesionāls, noturīgs, atsaucīgs, ar prasmi uzņemties atbildību un sasniegt iestādes vadītāja izvirzītos mērķus. | Veidot savstarpējās pieredzes apmaiņas pasākumus.  Izstrādāt mehānismu, kādā veidā veicināt darbinieku savstarpējo sadarbību, lai komandas darbs un kopīgie pasākumi un aktivitātes būtu produktīvākas.  Nodrošināt pozitīvu un atbalstošāku darba vidi, regulāru atgriezenisko saiti starp Iestādes pedagogiem un Iestādes vadītāju, rūpīgāk skaidrot darba procesus. |
| Iestādes vadības komandas darba efektivitāte un sasaiste ar izglītības attīstības un/vai nozares politikas mērķiem | Iestādē izveidota vadības komanda, kas nodrošina izglītības procesa efektivitāti un iestādes darbību atbilstoši pašvaldībā un valstī noteiktajām prioritātēm un definētajiem mērķiem, tos pakāpeniski īstenojot. To apliecina pedagogu anketēšanas rezultāti. | Stiprināt savstarpējo sadarbību, nodrošināt atvērtu un caurspīdīgu informācijas apmaiņu, lai visi darbinieki būtu informēti par aktualitātēm, veicināt pieredzes apmaiņas iestādē un sadarboties ar citām izglītības iestādēm.  Pilnveidot iedalīto finanšu līdzekļu efektīvu izlietojumu, mācību procesa nodrošināšanai. |

* + 1. Galvenie secinājumi turpmākajam darbam par visu kritēriju:

1. Turpināt darbu pie Iestādes stratēģiskās un ikgadējās plānošanas sistēmas pilnveides, kas vērsta uz iestādes izaugsmi un attīstību.
2. Stiprināt savstarpējo sadarbību, nodrošināt atvērtu un caurspīdīgu informācijas apmaiņu.

3) Meklēt iespējas kā piesaistīt papildus finanšu līdzekļus interešu izglītības programmu atbalstam.

* 1. Elementa “**Vadības profesionālā darbība**” kvantitatīvais un kvalitatīvais izvērtējums:
     1. Pašvērtēšanā izmantotās kvalitātes vērtēšanas metodes: intervija/fokusgrupu diskusija/situāciju analīze/anketēšana.

|  |
| --- |
| Izmantotās metodes:  Pedagogu un darbinieku anketēšana, situāciju analīze. |
|  |

* + 1. Elementa “Vadības profesionālā darbība” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Iestādes vadītāja zināšanas par līderības stratēģijām un taktikām, prasme pieņemt lēmumus un uzņemties atbildību | Pedagogi anketās norādīja, ka Iestādes vadītājam ir atbilstošas zināšanas un profesionālās iemaņas līderības jomā, tiek sniegts atbalsts un sapratne skolotāju darbā, vadītājs vienmēr atrod individuālu pieeju katram darbiniekam, uzklausa un atbalsta.  Lēmumi tiek pieņemti savlaicīgi un atbildīgi, tie ir izsvērti. | Pedagogu anketēšanas rezultātā varējām secināt, ka nepieciešams turpināt celt profesionālās kvalifikācijas līmeni.  Nepieciešamas līderības stratēģijas un taktikas pilnveidošanas prasmes.  Spēja sniegt konstruktīvu atgriezenisko saiti, novērtēt dažādus riskus, operatīvi izstrādāt plānus to mazināšanai.  Iedrošināt darbiniekus domāt ārpus rāmjiem. |
| Iestādes vadītāja komunikācija | Iestādes darbinieki anketēšanā norādīja, ka Iestādes vadītāja komunikācija ir ļoti laba, komunikācija ir tieša, konkrēta, mierīga, ievērojot diskrētumu. Iestādes vadītājs vienmēr savu viedokli argumentē un tas ir loģisks. | Komunikācijā nepieciešams pilnveidot un ieviest tehnoloģiju pielietojumu, darbiniekiem un izglītojamajiem nodrošināt atgriezenisko saiti un atzinību par dalību pasākumos. |
| Iestādes vadītāja kompetence sniegt un saņemt atgriezenisko saiti, veidot mācīšanās organizācijā kultūru izglītības iestādē | Iestādes darbinieki anketēšanā norāda, ka iestādes vadītāja atgriezeniskā saite ir pozitīva, uz pilnveidi vērsta, argumentēta, bet dažkārt formāli. Apkopojot gūto informāciju, tiek meklēti risinājumi kā uzlabot un pilnveidot iestādes mācību procesu un darba vidi. | Novērtēt atgriezenisko saiti, būt gatavam mācīties no atgriezeniskās saites un veikt nepieciešamās izmaiņas savā darbā, aktīvi apmeklēt un vērot nodarbības, atbalstīt pedagogu iniciatīvas. |
| Iestādes vadītāja ētiskums | Iestādes darbinieki anketēšanā norādīja, ka novērtē vadītāja komunikāciju moduli, kas balstīta uz individuālām pārrunām, savstarpējā komunikācijā ievēro pieklājības normas un cieņu. | Turpināt pilnveidot darba ētikas ievērošanu savstarpējā komunikācijā, kas vērsts uz iestādes darbinieku labbūtību. |
| Iestādes vadītāja profesionālā kompetence audzināšanas, mācīšanas un mācīšanās jautājumos | Iestādes vadītājs iesaistās pedagoģisko jautājumu risināšanā Iestādē, apmeklē pasākumus, pārrunā ar pedagogiem radušās problēmsituācijas. | Profesionālās kompetences pilnveidošana, spēja vadīt un atbalstīt pedagogus, sadarboties ar vecākiem, sabiedrību, turpināt jaunāko tehnoloģiju ieviešanu mācību procesā, Iestādes darbā. |

* + 1. Galvenie secinājumi turpmākajam darbam par visu kritēriju:

1) Iestādē savstarpējā komunikācija starp vadītāju un darbiniekiem ir laba, atbalstoša.

2) Darba ētika ir neatņemama sastāvdaļa iestādes vadības darbā.

3)Atgriezeniskās saites nodrošināšana un pilnveidošana ir svarīga ne tikai savstarpējā komunikācijā, bet arī mācīšanas un mācīšanās procesa pilnveidē, un iestādes konkurētspējā, ieviešot inovācijas.

* 1. Elementa “Atbalsts un sadarbība” kvantitatīvais un kvalitatīvais izvērtējams
     1. Pašvērtēšanā izmantotās kvalitātes vērtēšanas metodes: intervija/fokusgrupu diskusija/situāciju analīze/anketēšana/tīmekļa vietnes izpēte.

|  |
| --- |
| Pedagogu un darbinieku anketēšana, situāciju analīze, tīmekļvietnes izpēte. |
|  |

* + 1. Elementa “Atbalsts un sadarbība” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Iestādes vadītāja sadarbības kvalitāte ar izglītības iestādes dibinātāju un/vai pašvaldību | Iestādes vadītājs sadarbojas ar dibinātāju vadītāja profesionālās darbības mērķu, attīstības mērķu un prioritāšu noteikšanā trīs gadiem. Iestādē savlaicīgi nodrošina profesionālās kompetences pilnveidi atbilstoši normatīvo aktu prasībām. | Turpināt pilnveidot sadarbību ar dibinātāju/ pašvaldību, ievērojot darba procesā rekomendācijas, plašāk iesaistot Iestādes darbiniekus.  Interešu izglītības programmu īstenošanai turpināt modernizēt iestādes infrastruktūru un produktīvi papildināt materiāltehnisko bāzi. |
| Iestādes vadītāja sadarbības kvalitāte ar vietējo kopienu un/vai nozares organizācijām | Iestāde sistemātiski organizē un iesaista ģimenes ar audzēkņiem pasākumos, kas liecina par labu sadarbības kvalitāti, sadarbojas ar sporta veidu federācijām, rada izvēles iespējas vietējo kopienu pārstāvjiem iesaistīt bērnus dažādās aktivitātēs un pulciņu nodarbībās. | Pilnveidot sadarbību ar vietējām kopienām un sadarbības organizācijām, popularizējot izglītības iespējas Iestādē, līdzdarboties kopienu pasākumos. |
| Iestādes vadītāja rīcība, veidojot izziņas un inovāciju organizācijas kultūru izglītības iestādē | Vadītājs rūpējas par Iestādes tēlu sabiedrībā, veicina izglītojamo piederību Iestādei, valstij, nodrošina radošumu, zinātkāri, izzināt pasauli pašam. Iniciē inovāciju ieviešanu mācību telpu aprīkošanā ar jauniem moderniem risinājumiem, ņemot vērā pedagogu idejas. | Veidot stratēģiju, kas veicina veidot izziņas un inovāciju organizācijas kultūru izglītības Iestādē, izmēģinot jaunas darba formas.  Plašāka digitālo mācību līdzekļu ieviešana. |
| Iestādes vadītāja rīcība savstarpējās pieredzes apmaiņai un komandas darbam izglītības iestādē | Iestādes vadītājs nodrošina komandas darbu un pedagogu savstarpējās pieredzes apmaiņas dažādus pasākumus. | Vairāk aktivizēt komandas saliedēšanas pasākumus vienotu mērķu sasniegšanai un pieredzes apmaiņas pasākumus ar citām iestādēm. |
| Iestādes vadītāja sadarbības kvalitāte ar izglītojamo vecākiem | Iestādes vadītājam komunikāciju ar vecākiem nodrošina iesaistītie pulciņa pedagogi, individuālas tikšanās vai tikšanās rīkotajos pasākumos, kas ļauj novērst problēmas un veidot darba procesu Iestādē. Iestādes vadītājs vienmēr ir atvērts jebkuram vecākam. | Ieviest vecāku informatīvās dienas, kad jebkurš var atnākt un noskaidrot sev interesējošos jautājumus, iesaistīt  izglītojamo vecākus kopējo pasākumu plānošanā, organizēšanā. Analizēt darbu ar vecākiem un pilnveidot konstruktīvu saziņu starp Iestādes vadītāju un vecākiem. |

* + 1. Galvenie secinājumi turpmākajam darbam par visu kritēriju:

1) Iestādes vadītājs vienmēr ir gatavs uzklausīt vecāku viedokli, izvērtē priekšlikumus un ieteikumus Iestādes darba pilnveidei un risina radušās problēmas.

2) Vadītājs rūpējas par iestādes tēlu sabiedrībā, veicina izglītojamo piederību Iestādei, valstij.

3) Iestādē ir ieviesti pedagogu savstarpējās pieredzes apmaiņas pasākumi, savstarpējā nodarbību vērošana.

* 1. Elementa **“Pedagogu profesionālā kapacitāte”** kvantitatīvais un kvalitatīvais izvērtējums
     1. Pašvērtēšanā izmantotās kvalitātes vērtēšanas metodes: *mācību stundu, nodarbību vērošana/dokumentu analīze/intervija/fokusgrupu diskusija*.

|  |
| --- |
| Izmantotās metodes - nodarbību vērošana, dokumentu analīze, diskusijas/ pārrunas. |
|  |

* + 1. Kritērija “Pedagogu profesionālā kapacitāte” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Iestādes īstenotās pedagogu profesionālās kompetences pilnveides efektivitāte | Aptuveni viena trešdaļa Iestādes pedagogu profesionālās kompetences kursos iegūtās zināšanas ievieš praksē, to apliecina 3.-5.izgl.pak. izglītojamo aptaujas rezultāti, norādot, ka nodarbības ir interesantas un nodarbībās tiek izmantoti piem. 3D printeri, dažādi instrumenti. Pedagogi Iestādē organizē meistarklases kolēģiem un radošās darbnīcas izglītojamajiem. | Vismaz vienu reizi gadā organizēt pedagogu profesionālās kompetences kursus Iestādē visam kolektīvam.  Turpināt labo praksi organizējot meistarklases ar mērķi iepazīstināt apmeklētājus ar inovācijām kādā interešu izglītības jomā. |
| Pedagogu noslodze un profesionālās kvalitātes novērtēšanas kārtība Iestādē | Iestādes vadītājs sistemātiski seko pedagogu profesionālās darbības kvalitātes novērtēšanas procesam. Iestādē strādā pedagogi entuziasti un sava aroda patrioti.  Šobrīd Iestādē 10 pedagogi piedalās pedagogu profesionālās darbības kvalitātes novērtēšanā, vienam ir otrā PPDKN pakāpe, deviņiem pedagogiem ir trešā PPDKN pakāpe. Iestādē darbojas pedagogu profesionālās darbības kvalitātes novērtēšanas komisija. Iestāde seko pedagogu noslodzei, ievērojot katra pedagoga darba specifiku un darba grafikus, telpu noslogojumu. | Izstrādāt sistēmu vai pieteikšanās mehānismu uz PPDKN pakāpi, kur skaidri un nepārprotami norādītas prasības un darbības noteikumi atbilstošai novērtēšanas pakāpei.  3. kvalitātes pakāpes pedagogus aicināt aktīvāk popularizēt savu darbu un piedalīties metodisko materiālu skatēs. Sekot pedagogu noslodzei, to pilnveidot. |
| Pedagogu profesionālās darbības pilnveides sistēma Iestādē | Iestādes pedagogu profesionālās darbības sistēmā iekļauj:  - nodarbību vērošanu un analīzi (ir izstrādāta vērošanas un novērtēšanas veidlapa);  - pedagogu savstarpējā nodarbību vērošana, kā pieredzes apmaiņas mehānisms (pedagogi pieredzes apmaiņas nolūkos apmeklē ne tikai savas jomas pulciņu nodarbības, bet arī citu jomu pedagogu nodarbības);  - meistarklašu organizēšana Iestādē;  - sarunas individuālas vai noteiktiem jomas pedagogiem, intervijas, anketēšana par mācīšanos un mācīšanu;  - pedagogu atskaišu par pasākumiem analīze;  - regulāra pedagogu informēšana par tālākizglītības kursu nepieciešamību;  - sistemātiska informācija par aktualitātēm un jaunumiem. | Iestādes vadītājam aktīvāk, kopā ar administrāciju iesaistīties profesionālas darbības pilnveides sistēmā Iestādē, sniedzot atbalstu sevišķi jaunajiem pedagogiem. Turpināt uzsākto praksi ar savstarpējiem pieredzes apmaiņas pasākumiem. |

* + 1. Galvenie secinājumi turpmākajam darbam par visu kritēriju:

1) Iestādē strādā pedagogi entuziasti un sava aroda patrioti, organizējot un piedaloties dažādos pasākumos, Iestādē, Latvijā un ārzemēs, sistemātiski pilnveido savu profesionalitāti.

2) Gandrīz 1/3 no pedagogu kolektīva piedalās pedagogu profesionālas novērtēšanas procesā, pedagogu profesionalitāti izvērtē un pilnveido mācību procesa laikā.

3) Tiek nodrošināta regulāra pedagogu informēšana par aktualitātēm mācīšanas un mācīšanās procesā, kas ļauj ikvienam sekot līdzi inovācijām un papildināt zināšanu klāstu apmeklējot tālākizglītības kursus.

* 1. Elementa **“Mācīšana un mācīšanās”** kvantitatīvais un kvalitatīvais izvērtējams:
     1. Informācija par Iestādes vadības mērķiem un/vai sasniedzamajiem rezultātiem mācību stundu/nodarbību vērošanā 2023./2024.m.g:

Katru mācību gadu tiek izvirzīti citi nodarbību vērošanas mērķi, tās vēro direktora vietnieces, metodiķes un pedagogi. Iestādes 2023./2024.gada nodarbību vērošanas mērķis bija: nodarbības norise un saturs, mācīšana, atgriezeniskā saite (izglītojamais-pedagogs, pedagogs-izglītojamais).

* + 1. Informācija par 2023./2024.m.g. Iestādes iegūtajiem datiem un informāciju no mācību stundu/nodarbību vērošanas
* 2023./2024.mācību gadā Iestādē strādāja 32 pedagogi un 23 pedagogiem tika vērotas nodarbības, apmeklējot visas interešu izglītības jomas Iestādē un nodarbībās ārpus Iestādes (nodarbības, kas notiek īrētās telpās).
* Apmeklējot 23 pedagogu nodarbības, kopā tika vērotas 49 nodarbības 21 dažādās interešu izglītības programmās no 39 kopējā interešu izglītības programmu skaita.
* 15 interešu izglītības pedagogi vēroja kolēģu nodarbības, ne tikai savas jomas pedagogiem, bet arī starp dažādām jomām (pedagogi varēja saskatīt ko jaunu, interesantu).

Diagrammās atspoguļotā informācija liecina par to, ka gan administrācija, gan paši pedagogi pulciņa darbu novērtē teicami, ko apliecina arī pulciņu grupu piepildījums. Bērni un jaunieši labprāt apmeklē mūsu Iestādes pulciņus. Nodarbību vērošanas lapās pie nepieciešamajiem uzlabojumiem pedagogi norāda, ka atsevišķos pulciņos nepieciešams pie esošo mācību materiālu bāzes un tehnoloģiju nodrošinājuma, materiāltehniskās bāzes papildinājums ar mūsdienu mācību līdzekļiem un materiāliem, pirmsskolas vecuma bērniem vēlams atbilstošs solu augstums, sienu drošības nodrošinājums cīņas zālē. Savukārt Iestādes administrācija norādījusi, ka 98% gadījumu nodarbības notiek latviešu valodā un tiek vadītas atbilstoši bērnu un jauniešu vecumposmam un spējām (sk.6.diagrammu).

6.diagramma

* + 1. Informācija par Iestādes iegūtajiem galvenajiem secinājumiem par mācību stundu vērošanā iegūtajiem datiem un informāciju

Bērnu un jauniešu centrā “IK Auseklis” nodarbībās ir pozitīva, labvēlīga, radoša atmosfēra. Pedagogu darbs tiek augstu vērtēts, tas ir disciplinēts un vērsts uz rezultātu. Bērniem un jauniešiem tiek nodrošināta individuāla pieeja, kas rezultējas panākumiem un sasniegumiem konkursu, sacensību un personu izaugsmes rezultātiem.(sk.7.diagrammu) No pedagogu un izglītojamo puses tiek nodrošināta atgriezeniskā saite, visas nodarbības notiek latviešu valodā, kā arī Izglītojamajiem ir iespēja izpausties radoši, kreatīvi neuzspiežot pedagoga noteikto, nodarbībās darbojoties patstāvīgi, nodarbībās tiek integrēti izglītojamie ar speciālām vajadzībām, 2 pulciņos darbojas tikai izglītojamie ar speciālām vajadzībām.

7.diagramma

* + 1. Pašvērtēšanā izmantotā kvalitātes vērtēšanas metodes: *mācību stundu, nodarbību vērošana/dokumentu analīze/attālināto mācību izpēte/intervija/ fokusgrupu diskusija.*

|  |
| --- |
| Izmantotās metodes - nodarbību vērošana, pedagogu aptaujas. |
|  |

* + 1. Elementa “Mācīšana un mācīšanās” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Iestādes sistēmiska pieeja datu ieguvei par mācīšanas un mācīšanās kvalitāti un tās pilnveide | Regulāri direktora vietnieces un izglītības metodiķes apmeklē nodarbības. Vērotajās nodarbībās tiek sniegta atgriezeniskā saite un pārrunātas radušās problēmas, neskaidrības, sniegts atbalsts. Administrācijas līmenī tiek pārrunāts redzētais. Iestādes vadītājs organizē individuālas pārrunas ar pedagogu, lai pilnveidotu mācību procesu un turpinātu ieviest inovatīvas tehnoloģijas pulciņu nodarbībās.  Pedagogu savstarpējā nodarbību vērošana ir labā prakse, ko atzīst aptaujā arī paši pedagogi. | Administrācijai turpināt pedagogu nodarbību apmeklēšanu un veicināt pedagogu savstarpējo nodarbību vērošanu, apkopot un analizēt iegūto informāciju kopā ar pedagogiem, pielietot to pulciņu mācīšanas procesā un to pilnveidot.  Ieviest un meklēt jaunas metodes mācīšanas un mācīšanās kvalitātes pilnveidei. |
| Izglītības procesa plānošanas un īstenošanas efektivitāte un kvalitāte | Nodarbību vērošanas rezultāti liecina par to, ka 78% vēroto nodarbību pedagogi sniedz atgriezenisko saiti izglītojamajiem, nodarbības ir metodiski, didaktiski un profesionāli veidotas. Tajās tiek pielietotas daudzveidīgas mācīšanas metodes. Izglītojamie prot novērtēt savu veikumu. Nodarbību saturs tiek pielāgots katra izglītojamā spējām. | Turpināt izglītības procesa plānošanas pilnveidi, lai kvalitatīvi turpinātu organizēt darbu iestādē, censties ievērot pedagogu un audzēkņu vēlmes.  Paplašināt jau esošo materiāli tehnisko bāzi ar jaunākām tehnoloģijām un inovatīviem mācību līdzekļiem.  Veicināt pedagogu profesionālo pilnveidi. |
| Pedagogs virza un atbalsta katru izglītojamo viņa izaugsmē, izmantojot daudzveidīgas mācību formas atbilstoši katra izglītojamā mācīšanās vajadzībām / Iestādes individualizēta un/vai personalizēta atbalsta sniegšana izglītojamiem | Pedagogs virza un atbalsta katru izglītojamo viņa izaugsmē ar daudzveidīgām mācību formām nodarbībās un dažādos pasākumos, ievērojot katra izglītojamā spējas. Ar talantīgiem bērniem pedagogi strādā ilgāk, dod sarežģītākus uzdevumus, pārsvarā tas ir individuāls jeb personalizēts atbalsts mācību procesā, tiek izstrādāti individuāli plāni, pielāgo darba uzdevumus arī bērniem ar speciālām vajadzībām. Aptaujā piedalījās 26 no 34 pedagogiem  (8.diagramma). | Apkopot un pilnveidot atbalstu pedagogiem darbā ar audzēkņiem, tai skaitā ar talantīgajiem audzēkņiem, no Iestādes puses lai audzēkņi aktīvi darbotos, izzinātu pasauli paši, attīstītu zinātkāri, ieverot mācību procesā arī audzēkņus ar speciālām vajadzībām, personalizējot atbalstu. |

* + 1. Galvenie secinājumi turpmākajam darbam par visu kritēriju:

1) Aptuveni 1/5 no Iestādes pedagogiem strādā ar talantīgiem izglītojamiem papildus.

2) Iestādē jāturpina sistemātiska nodarbību vērošana, lai paaugstinātu mācīšanas un mācīšanās kvalitāti, nodrošinot pedagogus ar jaunākām tehnoloģijām, mācību līdzekļiem Iestādes esošā budžeta ietvaros.

3) Jāatbalsta, jāstimulē pedagogi, kuri dara pašaizliedzīgu darbu, strādājot ar mazu slodzi pulciņā un sniedz papildus personisku atbalstu darbā ar talantīgiem audzēkņiem, organizē un piedalās dažādos pasākumos.

1. **Informācija par nozīmīgākajiem īstenotajiem projektiem un to rezultātiem**

4.1.Ģimeņes dienas sporta svētki “Sporto ar mani” 15.05.2024. Rīgas pilsētas mēroga pasākums ar RVP IKSD finansiālo atbalstu. Pasākumā piedalījās 28 ģimenes no Rīgas, kas pulcēja 103 dalībniekus.

4.2.Prezentācijas pasākumus “Nāc un piedalies!” “Jugla - tā daļa manas Rīgas” publicitātes pasākums 06.09.2023. ar RVP IKSD finansiālo atbalstu.

4.3.Sacensības trases automodelismā iesācējiem “Bērnu un jauniešu centra “IK Auseklis” kauss 2024” 07.05.2024. ar RVP IKSD finansiālo atbalstu. Sacensībās tapa TV3 ziņu sižets: <https://zinas.tv3.lv/latvija/sabiedriba/sporta-veids-kas-attista-tehnisko-domasanu-trases-automodelisms-aizrauj-bernus/>

4.4.Organizējām dienas atvērto nometni “Pretī saulei 3!” valsts finansētās nometnes projektā “Atbalsts Ukrainas un Latvijas bērnu un jauniešu nometnēm”. Nometnē piedalījās 15 Latvijas bērni un jaunieši un 15 Ukrainas civiliedzīvotāju bērni.

4.5. Bērnu un jauniešu vizuāli plastiskās mākslas konkurss izstāde “Daba mums apkārt. Pļava 18”, Kukaiņu māja. 25.04. - 21.05.2024., ar RVP IKSD SJP finansiālo atbalstu, 270 dalībnieki.

1. **Citi sasniegumi un Iestādei būtiskā informācija**
   1. Jebkādi citi sasniegumi pēc Iestādes izvēles (galvenie secinājumi par izglītības iestādei svarīgo, specifisko).

5.1.1.Mācību gadā organizējam 2 dienas nometnes “Pretī saulei 1” (03.06.-14.06.2024.) un “Pretī saulei 2” (12.08.-23.08.2024.).

5.1.2.Veidojām video rullīti par Centru sadarbībā ar Rīgas Tālmācības vidusskolu: <https://www.youtube.com/watch?v=hT6v3cwhvLs>

5.1.3.Bērnu un jauniešu centra “IK Auseklis” pieredzes apmaiņas sacensībās trases  
 automodelismā 07.02.2024.

5.1.4.Spīdveja atklātās sacensības “Ausekļa Kauss 125cc klasē” 2024.gada: 19.jūnijā,  
 24.jūlijā, 21.augustā.

5.1.5.Šaušanas pulciņu audzēkņu sacensības “Ziemas fināls” 11.-21.12.2013. un “Ziemassvētku lodīte” 19.12.2023.

5.1.6.BJC “IK Auseklis” motokrosa pulciņa audzēknis Martins Cīrulis Junioru čempionātā motokrosā un superkrosā Amerikā sacensībās “Thor Mini O`s” jeb “Thor Mini Olympics” 18.-25.11.2023.

5.1.7.Interešu izglītības skolotājai Lienītei Strautmanei par darbu “1.grupas elementa “A – frame” apguve sporta aerobikā” diploms par labāko mācību darba atbalsta materiālu un speciālā balva Metodisko materiālu skatē 2023;

Laureāta diploms 3. vieta D/A “Dancītis” interešu izglītības skolotājai Andai Grasei par darbu “Tautas tērpa vestes un svārku pielāgošana dejotājai”.

5.1.8. D/A “Dancītis” Lielkoncerts “Kad zeme ir sniega baltumā”, 10.12.2023., k/c "Ulbrokas pērle".

5.1.9. D/A “Dancītis” - Lielkoncerts “Pavasari sveicot”, 27.04.2024., k/c "Ulbrokas pērle".

5.1.10. D/A “Dancītis” - Starptautiskais dziesmu un deju festivāls “Travelling Festival 2023. Prague”, 16.11. - 20.11.2023. Čehijas Republika

5.1.11. Bērnu un jauniešu centra «IK Auseklis» pasākums «Ziemassvētki Silciema ielā 2023», Koncerts “Ziemas prieks”; Darbnīcas; Izstāde “Ziemas laiks”(13.12. - 27.04.2024.)

5.1.12. D/A “Dancītis” - XV Starptautiskais konkurss “Być polakiem” atklāšanas pasākums

Rīgas Itas Kozakēvičas poļu vidusskola, 9.12. 2023.

5.1.13.Darbnīca “Patriotiskā piespraude un citi radošie darbi” 14.11.2023.

5.1.14. Bērnu un jauniešu centra “IK Auseklis” kultūrizglītības, vides, tehniskās jaunrades, citu interešu izglītības pulciņu audzēkņu darbu izstāde “Veltījums Latvijai 105. gadadienā. Jūra”

9.11. - 08.12.2024.

5.1.15. Bērnu un jauniešu vizuālās un vizuāli plastiskās mākslas konkurss izstāde

“Mocīša darbnīca 18”, “Profesionālais” mocītis. 29.03. - 18.04.2024.

5.1.16. Bērnu un jauniešu centra “IK Auseklis” audzēkņu “Pavasara koncerts”, 16.05.2024.

5.1.17. Demokrātijas nedēļa un Eiropas diena. Kultūrizglītības, tehniskās jaunrades, vides interešu izglītības pulciņu darbu izstāde “Tēli. Simboli. Vērtības. 2024.“, 4.05. - 17.05.2024.

5.1.18. Izstāde “Mūsu jūra”, 13.01. - 29.02.2024., RCB filiālbibliotēka “Strazds”

Keramikas pulciņi “Ripa”, “Četri” un Keramika, dizains, tehnoloģijas.

5.1.19. Mācību ekskursijas: Latvijas mākslinieku savienība (15.03.2024.) keramikas pulciņš “Četri”, “Brīnums”, Lego konstruēšanas pulciņš “Legoprieks”; šūšanas pulciņš “Ātrā adatiņa” apmeklēja Dekoratīvās mākslas un Dizaina muzeju (10.01.2024), Latvijas Nacionālo dabas muzeju (15.03.2024.), Latvijas Nacionālo vēstures muzeju ( 30.10.2023) .

5.1.20. Plenērs pie Bābelites ezera: vizuālās mākslas pulciņš “Zīmulīši”, rotu izgatavošanas pulciņš “Rotas”, ādas apstrādes pulciņš “Ādiņas”, datorprojektēšanas pulciņš “Datordizains” 02.05.,07.05.2024.

5.1.21. D/A “Dancītis”- Festivāls „MUS JUNGIA DRAUGYSTĖ – 2024“(Mūs vieno draudzība), (07.03.2024.),Lietuva

5.1.22. Projekts “Redzēt ar sirdi” Ziemassvētku kartīšu darbnīca 4.12.2023.


5.1.23.Akcija - Tautasdziesmu maratons –Latvijas Republikas 105.dzimšanas dienai. 03.11.2023.

5.1.24. RBJC ''Auseklis'' audzēkņi sacensībās, nometnēs, pasākumos pasaulē - 17 valstīs, popularizējot Latviju (pielikums nr.1).

5.1.25. RBJC '' Auseklis '' kolektīva seno mājsaimniecības lietu izstāde (pielikums nr.2) Pasākums bija ļoti interesants, darbinieki aktīvi iesaistījās (kolektīva saliedējošs pasākums ).

5.1.26. Vienu ceturtdienu mēnesī plkst. 10.00 "Otrās brokastis" (darbinieki ierodas ar groziņiem uz kafiju vai tēju, kuru laikā ar direktoru un administrāciju pārrunā dažādus jautājumus, piedalās pamatā gandrīz visi tehniskie darbinieki - kolektīva saliedējošs pasākums, kas ir jauna tradīcija Iestādē).

1.pielikums



2.pielikums



Izglītības iestādes vadītājs ­­­­­­­­­ V.Šibajevs